
Na temelju članka 39. Zakona o proračunu (NN 87/08, 136/12) i članka 32. Statuta Općine Kneževi Vinogradi (“Službeni glasnik” 3/13), Općinsko vijeće Općine Kneževi Vinogradi, na svojoj _____.sjednici održanoj dana ______________. god.,  donosi

O   D   L   U   K   U

o izvršavanju Proračuna Općine Kneževi Vinogradi

za 2015. godinu
I  OPĆE ODREDBE

Članak  1.
Ovom Odlukom uređuje se struktura prihoda i primitaka te rashoda i izdataka Proračuna, njegovo izvršavanje, opseg zaduživanja i jamstva, upravljanje financijskom i nefinancijskom imovinom, prava i obveze proračunskih korisnika, ovlasti Općinskog načelnika, te druga pitanja u izvršavanju Proračuna.

Članak 2.
Proračun se sastoji od općeg i posebnog dijela prihoda, te plana razvojnih programa.

Opći dio Proračuna čini Račun prihoda i rashoda i Račun financiranja.
Posebni dio Proračuna sastoji se od Plana rashoda i izdataka proračunskih korisnika raspoređenih iskazanih po vrstama, raspoređenih u programe koji se sastoje od aktivnosti i projekata.
Plan razvojnih programa sastavlja se za trogodišnje razdoblje, a koji sadrži ciljeve i prioritete razvoja Općine povezane s programskom i organizacijskom klasifikacijom proračuna.
Projekcija proračuna sadrži projekciju prihoda i rashoda za kalendarsku godinu za koju se donosi proračun i za dvije slijedeće godine. 
Proračun se donosi na razini podskupine ekonomske klasifikacije za iduću proračunsku godinu  i projekciju na razini skupine ekonomske klasifikacije za sljedeće dvije proračunske godine.

Članak 3.
Ako se tijekom godine usvoje zakoni i drugi propisi ili programi na osnovi kojih nastaju nove obveze za Proračun, sredstva će se osigurati u Proračunu za slijedeću proračunsku godinu u skladu s trogodišnjim fiskalnim projekcijama i mogućnostima.

Članak 4.
U tijeku rasprave o prijedlogu Proračuna podneseni amandmani, kojima se predlaže povećanje proračunskih rashoda i izdataka iznad iznosa utvrđenih prijedlogom Proračuna mogu prihvatiti, pod uvjetom da se istodobno predloži smanjenje drugih rashoda i izdataka, ali ne na teret proračunske zalihe ili dodatnog zaduživanja. 

II  IZVRŠAVANJE  PRORAČUNA

Članak 5.

Nositelj izvršne vlasti Općine – Načelnik, odgovoran je za izvršavanje Proračuna.

Članak 6.

Sredstva Proračuna smiju se koristiti samo za namjene koje su određene proračunom i to do visine utvrđene u njegovom posebnom dijelu. Naplata prihoda nije ograničena procjenom prihoda u proračunu.

Članak 7.

Ako se u tijeku proračunske godine zbog nastanka novih obveza za Proračun ili zbog promjena gospodarskih kretanja povećaju rashodi ili izdaci, odnosno smanje prihodi ili primici Proračuna, Općinski načelnik može obustaviti izvršavanje pojedinih rashoda ili izdataka.

Općinski načelnik donosi privremene mjere obustave. Ako se za vrijeme provođenja mjera privremene obustave izvršavanja Proračuna, Proračun ne može uravnotežiti, Općinski načelnik mora najkasnije u roku od 15 dana prije isteka roka za privremenu obustavu izvršavanja Proračuna predložiti izmjene i dopune Proračuna, kojima se ponovno uravnotežuju prihodi i primici odnosno rashodi i izdaci Proračuna.

Članak 8.

Ukoliko se prihodi Proračuna ne naplaćuju u planiranim svotama i planiranoj dinamici tijekom godine, prednost u podmirivanju rashoda imat će sredstva za rad upravnog odjela Općine Kneževi Vinogradi.

Članak 9.

Plaćanje preuzetih obveza po ugovorima, koje dospijeva u slijedećim godinama mora se kao obveza uključiti u godinu u kojoj obveza dospijeva.

Članak 10.
   
Plaćanje predujma moguće je samo iznimno i na temelju prethodne suglasnosti Općinskog načelnika.

Članak 11.
  
Općinski načelnik odobrava preraspodjelu sredstava na proračunskim stavkama kod proračunskih korisnika ili između proračunskih korisnika najviše do 5 % rashoda i izdataka na stavci koja se umanjuje.

Članak 12.

Proračunska zaliha osigurava se u maksimalnom iznosu do 100.000,00 kn, i koristit će se za zakonski utvrđene namjene. O korištenju sredstava proračunske zalihe odlučuje Općinski načelnik.
Općinski načelnik je dužan polugodišnje izvijestiti Općinsko vijeće o korištenju proračunske zalihe.

Članak 13.

Prihodi Proračuna ubiru se i uplaćuju u Proračun u skladu sa Zakonom i drugim propisima neovisno o visini prihoda planiranih u Proračunu.

Članak 14.

Planirani prihodi kapitalnih pomoći od Županije, države i ostalih subjekata su namjenska sredstva za izgradnju planirane komunalne infrastrukture, razvoj gospodarstva, odnosno za cjelokupan razvoj zajednice, te se i ako su prihod Proračuna ne moraju uplaćivati u Proračun Općine, već mogu direktno podmirivati planirane rashode.

Članak 15.

Prihodi koje ostvaruju tijela Općinske uprave i Vlastitog komunalnog pogona obavljanjem vlastite djelatnosti sastavni su dio prihoda Proračuna

Proračunski korisnici odgovorni su za naplatu vlastitih prihoda i primitaka kao i za izvršavanje svih rashoda i izdataka u skladu s namjenama.

Vlastiti prihodi proračunskih korisnika ne uplaćuju se u Proračun.
Članak 16.

Proračunskim korisnicima ne osiguravaju se sredstava za amortizaciju  zgrada i opreme za 2014. godinu.
III  UPRAVLJANJE FINANCIJSKOM I NEFINANCIJSKOM IMOVINOM

Članak 17.

Raspoloživim novčanim sredstvima na računu Proračuna upravlja Općinski načelnik. Novčana sredstva mogu se polagati u poslovnu banku, poštujući načela sigurnosti i likvidnosti. Odluku o izboru banke donosi Općinski načelnik.

Članak 18.

Općinski načelnik može otpisati ili djelomično otpisati dug ukoliko bi troškovi postupka naplate potraživanja bili u nerazmjeru s visinom potraživanja.

Članak 19.

Za stjecanje imovine bez naknade potrebna je prethodna suglasnost Općinskog načelnika, , ukoliko bi takvo stjecanje prouzročilo veće troškove za Proračun Općine, odnosno Općinsko vijeće, ako iznos prelazi 0,5 % iznosa prihoda bez primitaka ostvarenih u prethodnoj godini.
Općinski načelnik odlučuje o stjecanju i otuđivanju pokretnina i nekretnina Općine Kneževi Vinogradi čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, te ako je stjecanje i otuđivanje nekretnina i pokretnina planirano u proračunu, a stjecanje i otuđivanje pokretnina i nekretnina provedeno u skladu sa zakonskim propisima.
Općinsko vijeće odlučuje o stjecanju i otuđivanju pokretnina i nekretnina čija pojedinačna vrijednost prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju.
Općinsko vijeće može sukladno prethodnom stavku odlučivati pojedinačno o svakom stjecanju, odnosno otuđenju, a može i sukladno Proračunu, zakonskim i podzakonskim propisima odlučivati skupno za više stjecanja, odnosno otuđenja (npr. u postupku javne nabave, koju po zakonskim propisima provodi općinski načelnik). 

Članak 20.

Nefinancijska dugotrajna imovina mora se osigurati ako postoji zakonska obveza ili o drugim okolnostima odlučuje sam korisnik poštujući načela učinkovitosti i ekonomičnosti raspolaganja proračunskim sredstvima, jer se u protivnom nadoknada za štetu nastala na neosiguranoj nefinancijskoj imovini isplaćuje iz Proračuna.

IV  ZADUŽIVANJE I JAMSTVA

Članak 21.

Općina se može zaduživati uzimanjem kredita ili izdavanjem vrijednosnih papira, uz prethodnu suglasnost Vlade. 


Ukupna godišnja obveza Općine može iznositi najviše do 20% ostvarenih prihoda u godini koja prethodi godini u kojoj se zadužuje, a u iznos ukupne godišnje obveze uključena su i dana jamstva kao i neplaćene obveze iz prethodnih godina.

Članak 22.

Pravna osoba u većinskom vlasništvu Općine kao i ustanova čiji je osnivač Općine smije se zaduživati samo uz suglasnost Općinskog načelnika. 

Općinski načelnik također može davati jamstvo pravnoj osobi u većinskom vlasništvu Općine kao i ustanovi čiji je osnivač. 

Ugovore o jamstvu sklapa Općinski načelnik.

V  PRAVA I OBVEZE PRORAČUNSKIH KORISNIKA

Članak 23.

Čelnik proračunskog korisnika odgovoran je za planiranje i izvršavanje dijela Proračuna. Odgovoran je za zakonitost svrhovitost, učinkovitost i za ekonomično raspolaganje proračunskim sredstvima. Također je odgovoran za preuzimanje obveza, izdavanje naloga za plaćanje te za izdavanje naloga za naplatu u korist proračunskih sredstava. Čelnik proračunskog korisnika može određena prava unutarnjim propisima u skladu sa Zakonom prenijeti na druge osobe. 

Članak 24.

Proračunski korisnici dužni su kvartalno dostavljati izvješća  o utrošenosti dodijeljenih potpora iz Proračuna u tekućoj godini, osim za dio sredstava koji se provodi direktno putem proračuna Općine.
Članak 25.

Proračunski korisnici dostavljaju polugodišnje izvještaje koji zajedno sa polugodišnjim izvještajem Proračuna čine konsolidirani financijski izvještaj koji se zajedno sa polugodišnjim obračunom Proračuna dostavlja Općinskom načelniku do 05.rujna tekuće godine. Općinski načelnik polugodišnji izvještaj o izvršenju Proračuna upućuje na usvajanje Općinskom vijeću do 15.rujna tekuće proračunske godine, osim za proračunske korisnike koji se financiraju i provode financijsko poslovanje direktno putem Proračuna Općine. 

Članak 26.
Proračunski korisnik dostavlja godišnji obračun svog financijskog plana nadležnom upravnom tijelu Općine do 28. veljače tekuće godine za prethodnu godinu. Godišnji financijski planovi proračunskih korisnika konsolidirani na razini upravnog odjela i nacrt godišnjeg obračuna Proračuna  dostavlja se Općinskom načelniku do 01.svibnja tekuće godine. Prijedlog godišnjeg obračuna Proračuna dostavlja se Općinskom vijeću na usvajanje do 01. lipnja tekuće godine. 

Općinski načelnik dostavlja izvješće o izvršenju Proračuna  Ministarstvu financija i Državnom uredu za reviziju u roku od  15 dana nakon što ga usvoji Općinsko vijeće.
Članak 27.

Sredstva za potrebe udruga građana, vatrogasnih udruga, udruga športa i kulture, socijalne skrbi, proračunskih i van proračunskih korisnika iz područja  odgoja i obrazovanja, socijalne skrbi, kulture, religije i drugih djelatnosti  financirat će se na temelju dostavljenih i od Općinskog načelnika prihvaćenih programa rada i zamolbi ili zahtjeva za 2015.godinu. Sredstva će se doznačivati korisnicima prema dinamici pritjecanja sredstava u Proračunu.


Odobrene pomoći po korisnicima do max.5.000,00 kuna mogu se isplatit  u jednokratnom iznosu, a sredstva pomoći odobrena u iznosu većem od 5.000,00 kuna u pravilu isplaćivat će se u kvartalnim iznosima.

Članak 28.

Korisnici Proračuna (udruge) dužni su prije korištenja sredstava dostaviti pismeno izvješće o dokazima o visini trošenja sredstava dodijeljenih  proračunom za 2014. godinu.


Izvješća se moraju dostaviti najkasnije do  roka za podnošenje godišnjih  obračuna, to jest do 31.01.2015. godine.

Članak 29.

Financijski kontrolor proračunskog korisnika odgovoran je za zakonito izvršavanje naloga nalogodavca. 

Računopolagač proračunskog korisnika odgovoran je za zakonito i svrhovito trošenje javnog novca za namjene utvrđene Proračunom i financijskim planom.

VI NADZOR PRORAČUNSKIH KORISNIKA

Članak 30.
Proračunski nadzor postupak je nadziranja zakonitosti, svrhovitosti i pravodobnosti korištenja proračunskih sredstava kojim se nalažu mjere za otklanjanje utvrđenih nezakonitosti i nepravilnosti. Obuhvaća nadzor računovodstvenih, financijskih i ostali poslovnih dokumenata. Proračunski nadzor obavlja Ministarstvo financija.
VII   PRIJELAZNE I ZAVRŠNE ODREDBE

Članak 31.

Ova odluka stupa na snagu osmog dana od dana objave u Službenom glasniku Općine Kneževi Vinogradi, a primjenjuje se od 01. siječnja 2015. godine.

KLASA: 400-06/14-01/8
URBROJ: 2100/06-01-01/1-14-3
Kneževi Vinogradi, 

